
			BESTELAKO XEDAPENAK

			LAN ETA ENPLEGU SAILA

			99

			EBAZPENA, 2023ko abenduaren 19koa, Lanbide-Euskal Enplegu Zerbitzuko zuzendari nagusiarena, zeinaren bidez argitaratzen baita toki-erakundeek, Euskal Autonomia Erkidegoko EGF Plus 2021-2027 Programaren esparruan, gazteak kontratatzeko 2023rako laguntzen deialdiaren babesean emandako dirulaguntzen erakunde onuradunen zerrenda.

			Dirulaguntza publikoak emateko jarraitu beharreko publikotasun-printzipioa betetzeko, Euskadiko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuko 49.2 artikuluak ezarritakoa kontuan hartuta, laguntzak emateko ebazpenak Euskal Herriko Agintaritzaren Aldizkarian argitaratu behar dira.

			Horrenbestez, honako hau

			EBAZTEN DUT:

			Lehenengoa.– Euskal Herriko Agintaritzaren Aldizkarian argitaratzea toki-erakundeek, Euskal Autonomia Erkidegoko EGF Plus 2021-2027 Programaren esparruan, gazteak kontratatzeko 2023rako laguntzen deialdiaren babesean emandako dirulaguntzen erakunde onuradunen zerrenda. Dirulaguntza horien deialdia Lanbide-Euskal Enplegu Zerbitzuko Administrazio Kontseiluak onartu zuen 2023ko maiatzaren 25ean egindako bileran (erabaki hori 2023ko ekainaren 2ko EHAAn argitaratu zen, 104. zenbakian). Onuradunen zerrendarekin batera, onuradun bakoitzari emandako dirulaguntzaren zenbatekoa adierazten da, ebazpen honen eranskinetan azaltzen den bezala.

			Bigarrena.– Berariaz aipatzea Lanbide-Euskal Enplegu Zerbitzuaren eta Europako Gizarte Funtsaren kofinantzazioa izan dela, Euskal Autonomia Erkidegoko EGF Plus 2021-2027 Programaren esparruan.

			Vitoria-Gasteiz, 2023ko abenduaren 19a.

			Lanbide-Euskal Enplegu Zerbitzuko zuzendari nagusia,

			FRANCISCO PEDRAZA MORENO.

